Namundag sya kan ika-29 Hulyo 1982 sa Sta. Cruz Manila, Pilipinas. An saiyang mga magurang parehong mga propesor asin artista. An saiyang ama si Ibarra Dela Rosa. Sarong paratukdo sa sining, parasurat asin pilosopo. Siya sarong prolipikong parapinta. Nagkaigwa na siya nin 80 solo exhibitions sa Pilipinas asin sa abroad. An ama ni Dela Rosa dai siya tinukduan magpinta, kaya kan ini magadan kan 1998, tinukduan niya an saiyang sadiri na magpinta asin ipadagos an saiyang sadiring artisitikong bisyon, gamit an istilo kan saiyang ama asin mga obra kaini bilang sarong inspirasyon. Sa parehong taon, nagibo niya an saiyang inot na solo exhibit sa edad na 16.